
טקסט הדף מנוקד



מֵהִיפַּרְכְיָא לְהִיפַּרְכְיָא


תָּנוּ רַבָּנַן אֵין מִשְׂתַּכְּרִים בְּאֶרֶץ יִשְׂרָאֵל בִּדְבָרִים שֶׁיֵּשׁ בָּהֶן חַיֵּי נֶפֶשׁ כְּגוֹן יֵינוֹת שְׁמָנִים וּסְלָתוֹת


אָמְרוּ עָלָיו עַל רַבִּי אֶלְעָזָר בֶּן עֲזַרְיָה שֶׁהָיָה מִשְׂתַּכֵּר בְּיַיִן וָשֶׁמֶן בְּיַיִן סָבַר לַהּ כְּרַבִּי יְהוּדָה בְּשֶׁמֶן בְּאַתְרֵיהּ דְּרַבִּי אֶלְעָזָר בֶּן עֲזַרְיָה שְׁכִיחַ מִישְׁחָא


תָּנוּ רַבָּנַן אֵין מִשְׂתַּכְּרִין פַּעֲמַיִם בְּבֵיצִים אָמַר מָרִי בַּר מָרִי פְּלִיגִי בַּהּ רַב וּשְׁמוּאֵל חַד אָמַר עַל חַד תְּרֵי וְחַד אָמַר תַּגָּר לְתַגָּרָא


תָּנוּ רַבָּנַן מַתְרִיעִין עַל פְּרַקְמַטְיָא וַאֲפִילּוּ בְּשַׁבָּת


אָמַר רַבִּי יוֹחָנָן כְּגוֹן כְּלֵי פִשְׁתָּן בְּבָבֶל וְיַיִן וָשֶׁמֶן בְּאֶרֶץ יִשְׂרָאֵל אָמַר רַב יוֹסֵף וְהוּא דְּזָל וְקָם עַשְׂרָה בְּשִׁיתָּא


תָּנוּ רַבָּנַן אֵין יוֹצְאִין מֵאָרֶץ לְחוּץ לָאָרֶץ אֶלָּא אִם כֵּן עָמְדוּ סָאתַיִם בְּסֶלַע אָמַר רַבִּי שִׁמְעוֹן אֵימָתַי בִּזְמַן שֶׁאֵינוֹ מוֹצֵא לִיקַּח אֲבָל בִּזְמַן שֶׁמּוֹצֵא לִיקַּח אֲפִילּוּ עָמְדָה סְאָה בְּסֶלַע לֹא יֵצֵא


וְכֵן הָיָה רַבִּי שִׁמְעוֹן בֶּן יוֹחַאי אוֹמֵר אֱלִימֶלֶךְ מַחְלוֹן וְכִלְיוֹן גְּדוֹלֵי הַדּוֹר הָיוּ וּפַרְנְסֵי הַדּוֹר הָיוּ וּמִפְּנֵי מָה נֶעְנְשׁוּ מִפְּנֵי שֶׁיָּצְאוּ מֵאָרֶץ לְחוּצָה לָאָרֶץ שֶׁנֶּאֱמַר וַתֵּהֹם כׇּל הָעִיר עֲלֵיהֶן וַתֹּאמַרְנָה הֲזֹאת נׇעֳמִי מַאי הֲזֹאת נָעֳמִי אָמַר רַבִּי יִצְחָק אָמְרוּ חֲזִיתֶם נָעֳמִי שֶׁיָּצָאת מֵאָרֶץ לְחוּץ לָאָרֶץ מָה עָלְתָה לָהּ


וְאָמַר רַבִּי יִצְחָק אוֹתוֹ הַיּוֹם שֶׁבָּאת רוּת הַמּוֹאֲבִיָּה לְאֶרֶץ יִשְׂרָאֵל מֵתָה אִשְׁתּוֹ שֶׁל בֹּעַז וְהַיְינוּ דְּאָמְרִי אִינָשֵׁי עַד דְּלָא שָׁכֵיב שִׁיכְבָא קָיְימָא מְנוּ בַיְיתֵיהּ


אָמַר רַבָּה בַּר רַב הוּנָא אָמַר רַב אִבְצָן זֶה בֹּעַז מַאי קָא מַשְׁמַע לַן כִּי אִידַּךְ דְּרַבָּה בַּר רַב הוּנָא דְּאָמַר רַבָּה בַּר רַב הוּנָא אָמַר רַב מֵאָה וְעֶשְׂרִים מִשְׁתָּאוֹת עָשָׂה בֹּעַז לְבָנָיו שֶׁנֶּאֱמַר וַיְהִי לוֹ שְׁלֹשִׁים בָּנִים וּשְׁלֹשִׁים בָּנוֹת שִׁלַּח הַחוּצָה וּשְׁלֹשִׁים בָּנוֹת הֵבִיא לְבָנָיו מִן הַחוּץ וַיִּשְׁפֹּט אֶת יִשְׂרָאֵל שֶׁבַע שָׁנִים


וּבְכׇל אַחַת וְאַחַת עָשָׂה שְׁנֵי מִשְׁתָּאוֹת אֶחָד בְּבֵית אָבִיו וְאֶחָד בְּבֵית חָמִיו וּבְכוּלָּן לֹא זִימֵּן אֶת מָנוֹחַ אָמַר כּוּדָנָא עֲקָרָה בְּמַאי פָּרְעָא לִי


תָּאנָא וְכוּלָּן מֵתוּ בְּחַיָּיו וְהַיְינוּ דְּאָמְרִי אִינָשֵׁי בְּחַיִּיךְ דִּילַדְתְּ שִׁיתִּין שִׁיתִּין לְמָה לִיךְ אִיכְּפַל וְאוֹלִיד חַד דְּמִשִּׁיתִּין זָרִיז


(סִימָן מָלַךְ אַבְרָהָם עֶשֶׂר שָׁנִים שֶׁנִּפְטַר נִתְנַשֵּׂא לְבַדּוֹ) אָמַר רַב חָנָן בַּר רָבָא אָמַר רַב אֱלִימֶלֶךְ וְשַׂלְמוֹן וּפְלוֹנִי אַלְמוֹנִי וַאֲבִי נָעֳמִי כּוּלָּן בְּנֵי נַחְשׁוֹן בֶּן עַמִּינָדָב הֵן מַאי קָא מַשְׁמַע לַן שֶׁאֲפִילּוּ מִי שֶׁיֵּשׁ לוֹ זְכוּת אָבוֹת אֵינָהּ עוֹמֶדֶת לוֹ בְּשָׁעָה שֶׁיּוֹצֵא מֵאָרֶץ לְחוּצָה לָאָרֶץ


וְאָמַר רַב חָנָן בַּר רָבָא אָמַר רַב אִמֵּיהּ דְּאַבְרָהָם אֲמַתְלַאי בַּת כַּרְנְבוֹ אִמֵּיהּ דְּהָמָן אֲמַתְלַאי בַּת עוֹרֶבְתִּי וְסִימָנָ(י)ךְ טָמֵא טָמֵא טָהוֹר טָהוֹר


אִמֵּיהּ דְּדָוִד נָצְבַת בַּת עַדְאֵל שְׁמָהּ אִמֵּיהּ דְּשִׁמְשׁוֹן צְלֶלְפּוֹנִית וַאֲחָתֵיהּ נַשְׁיָין לְמַאי נָפְקָא מִינַּהּ לִתְשׁוּבַת הַמִּינִים


וְאָמַר רַב חָנָן בַּר רָבָא אָמַר רַב עֶשֶׂר שָׁנִים נֶחְבַּשׁ אַבְרָהָם אָבִינוּ שָׁלֹשׁ בְּכוּתָא וְשֶׁבַע בְּקַרְדּוּ וְרַב דִּימִי מִנְּהַרְדְּעָא מַתְנִי אִיפְּכָא אָמַר רַב חִסְדָּא עִיבְרָא זְעֵירָא דְּכוּתָא זֶהוּ אוּר כַּשְׂדִּים


וְאָמַר רַב חָנָן בַּר רָבָא אָמַר רַב אוֹתוֹ הַיּוֹם שֶׁנִּפְטַר אַבְרָהָם אָבִינוּ מִן הָעוֹלָם עָמְדוּ כׇּל גְּדוֹלֵי אוּמּוֹת הָעוֹלָם בְּשׁוּרָה וְאָמְרוּ אוֹי לוֹ לָעוֹלָם שֶׁאָבַד




רשב"ם





	מהיפרכיא. אחרונה של א''י להיפרכיא ראשונה של סוריא דכיון דסמוכים כל כך מותרין: אין משתכרין. לקנות יין ושמן וסלתות מבעה''ב למכור בשוק אלא בעה''ב עצמו ימכור לצריכין כמו שימכור לחנוני ומיהו לקנות חטין ולעשות פת מותר דכיון דאיכא טירחא שרי אבל למכור הדבר בעין כמו שקונה אותה מבעה''ב אסור דהא בעה''ב נמי מצי מזבין ליה בלא טורח: סבר ליה כר''י בן בתירא. הלואי שיוקיר ולא יקנו ממנו: פעמים. לקמיה מפרש: בביצים. נ''ל משום דביצים אין בהם חיי נפש כל כך וגם טורח מרובה וריוח מועט הוא לעני המחזר בעיירות לקנות ביצים ולכך התירו לו להשתכר יותר משתות: על חד תרי. מה שלקח בדינר לא ימכור בשני דינרים: תגר לתגרא. אלא תגר ראשון ימכור לצריכין אבל לא לתגר אחר דיש כאן ריוח שתי פעמים לתגר ראשון ולתגר שני ומוקירן יותר מדאי אבל בשאר דברים מותר שאם יוקיר זה ימצא אחרים שימכרו בזול: מתריעין. בתפלה: על פרקמטיא שהוזלה. הבגדים טובים שהוזלו דאין כאן הפסד לעניים אם יוקירו: והוא דזל. כל כך דקים עשרה בגדים בדמי שיתא שהוזלו קרוב למחצה: אין יוצאין כו'. שמפקיע עצמו מן המצות: מתה אשתו של בועז. ולאשמועינן אתא שהקב''ה מקדים רפואה למכה ויש לו לאדם לבטוח בהקב''ה: עד דלא שכיב שיכבא. קודם שימות המת: קיימא מנו בייתיה. עומד ומזומן כבר הממונה על ביתו ועומד במקומו: אבצן. מן השופטים הוא בספר שופטים: מאי קמ''ל. מה ריוח יש בדבר ומה אנו למידין שום מצוה מכאן: כדרבה בר רב הונא כו'. דקאמר שכל בניו [של אבצן] מתו בחייו ומדקאמר אבצן זה בועז וכתב בבועז שנשא רות ואע''פ שהיו לו עדיין בנים הרבה אשמעינן (יבמות סב:) שאם נשא אדם אשה בבחרותו ישא אשה בזקנותו כמו שעשה אבצן דהיינו בועז לפי שהיה ירא שמא ימותו בניו מאשתו ראשונה בחייו ולא יהיה לו זכר וכתיב בבקר זרע זרעך ולערב אל תנח ידך (קהלת יא) דמהכא נמי דרשי' ליה וכדמפרש קרא טעמא כי אינך יודע אי זה יכשר הזה או זה וגו' אבל אי לא אמר לן אבצן זה בועז הוה אמרי' אבצן לא נשא אשה אחרת ובועז נמי מעולם לא היו לו אשה ובנים עד שלקח רות: מאה ועשרים משתאות. לששים בנים ובנות: לכל אחד ב' סעודות. סעודת אירוסין שהיא מצוה כדאיתא בפסחים (דף מט.) וסעודת נשואין כל שבעת ימי המשתה קרי סעודה אחת יש לשונות אחרים ואין בהן ממש: כודנא עקרה. פרדה עקרה: במאי פרעא לי. אין לו בנים שיזמין לי לסעודתן: וכולן מתו. ולא גרס תנא ומסקנא דמלתא דרבה בר רב הונא היא והכי הוה קים להו: בחייך דילדת שיתין. שסופן למות: למה ליך. מה בצע בלידתן: איכפל. ונסיב אשה אחרת: ואוליד חד דמשיתין זריז. והיינו עובד שהוליד בועז מרות ויצא ממנו דוד מלך ישראל ואיכא דפתרי ליה בשמשון דזריז משיתין דאבצן ולא נהירא כלל: ושלמון. אבי בועז כדכתיב ושלמון הוליד את בועז: ופלוני אלמוני. משמע ליה שם הגואל כדכתיב סורה שבה פה פלוני אלמוני: בני נחשון. כדכתיב ונחשון הוליד את שלמון ושלמון הוליד וגו': זכות אבות. אלימלך בן נחשון שהיה נשיא וחסיד: אימיה דאברהם כו'. לפי שאמותן של יצחק ויעקב הוזכרו צריכין אנו לידע שם אם אברהם ואגב גררא נקט אימיה דהמן לפי ששמותיהן שוין: כרנבו. כרים מצאן טהורין הן ואברהם טהור עורב טמא הוא והמן נמי טמא היה: אימיה דדוד. לפי שכל אמהות של מלכים כתובות בנביאים הוצרך לפרש גם אם דוד: אימיה דשמשון. משום דאיירי בה קרא טובא וכתיב נמי לאביו ולאמו לא הגיד הוצרך לפרש שכל הדברים האלו שואלין המינים מה טעם אין אנו יודעין שמותן: ואחתיה נשיין. כך שמה ואגב גררא דאימיה נסבה: לתשובת המינים. ששואלין לנו יותר באלו מנשים אחרות כדפרישית טעמא ואנו משיבין להן שמסרו לנו הנביאים בעל פה: נחבש. שחבשו נמרוד ובאגדה ראיתי דתרח אביו חבשו בשביל שהיה מאבד צלמיו: כותא וקרדו. מקומות הן וכל זה להודיע חיבתו של אברהם אבינו: עיברא זעירא. כך שמו וזהו אור כשדים שהושלך שם אברהם אבינו והרואה צריך לברך ברוך שעשה נסים לאבותינו במקום הזה כדתנן בהרואה (ברכות דף נד.):





תוספות





	חד אמר על חד תרי. וא''ת מאי איריא ביצים אפי' שאר דברים נמי כדאמרי' (לעיל דף צ.) המשתכר אל ישתכר יותר משתות ותירץ ריב''ם דמיירי אפי' טרח דהיכא דאיכא טירחא יכול להשתכר יותר משתות כדאמרי' בהמפקיד (ב''מ דף מ:) איכא טירחא ודמי ברזנייתא ולרשב''א נראה דהכא מיירי אפי' בביצים שאינו לוקח מן השוק אלא מתרנגולת שבביתו דכי האי גוונא בשאר דברים שרי: אימתי בזמן שאינו מוצא ליקח כו'. תימה אם אינו מוצא ליקח אפי' אלף סאה בסלע מה יעשה כיון שאינו מוצא ליקח:





רבינו גרשום

ביין סבר לה כר' יהודה בן בתירא. דלמעט את התיפלה מותר:



שכיח משחא טפי. ואע"ג דמשתכר לא מפקע השער כלום:



חד אמר אין משתכרין בביצים פעמים. דאין משתכרין בביצה שני ביצים:



וחד אמר תגר לתגרא. שלא ימכרנה חנות אחד לחנות אחר שישתכרו ב' פעמים בביצים:



מתריעין על הפרקמטיא. כעין שרגילין להתריע על עצירת גשמים כך מתפללין ומתריעין על הפרקמטיא שלא תיזול משום דאיכא הפסד בעלי בתים:



והוא דזל וקם י' בשיתא. שהיו נותנין י' בגדי פשתן באותן דמים שקנו ו' דהשתא איכא הפסד גדול מש"ה מתריעין:



אין יוצאין. א)אולי צ"ל אין יוצאין מפני היוקר מא"י לחו"ל וכו' דוודאי יהי' רעב ויוצאין.מפני רעב מא"י לחוצה לארץ אא"כ נתיקרו החטים שעמדו סאתים בסלע דודאי רעב ויוצאין:



אפי' עמדה סאה בסלע. דיוקר גדול הוא לא יצא: מה עלתה לה שאין בידה כלום:



קיימא מנו בייתיה. איכא דאמרי מי שיתמנה במקומו בביתו ומשל הוא. כלומר עד שלא מתה אשתו של בועז היתה רות מזומנת שקמה תחתיה:



ואמר המור"ה מנו בייתיה. היינו מקוננות שמקוננת לה ויושבת במקומה:



ב)נראה דחסר כאן וצ"ל מאה ועשרים משתאות. שעשה לל' בניו ול' בנותיו שהי' לו. ששים משתאות משנולדו.שעשה לל' בניו ול' בנות. שהי' לו. ששים משתאות משנולדו. ובשלחן חוצה לבנותיו עשה ל' משתאות:



וכשהכניס בניו לחופה עשה ל' משתאות. הרי כאן ק"כ ג)מפי' רבינו הלזה נראה דלא גריס בגמ' אחד בבית אביו ואחד בבית חמיו וגם מפי' הרשב"ם ד"ה לכל אחד נראה קצת דלא הי' גורס כן ודו"ק. משתאות:



אמר אבצן למה איזמנינן. הא אין לו בנים שיזמנני לחופתן שהוא כפרדה עקרה שאין לה בנים:



מתו בחייו. של אבצן:



בחייך ילדה איתתך [שיתין שיתין למה ליך] ואיכפיל ואוליד חד דטב דמשיתין זריז כנגד מנוח אמר שהיה לו שמשון שהיה טוב מששים בנים הללו לפי שהיה אומר כך אבצן אירע לו כך. ואית דמפרשי ליה כנגד אבצן ממש שהיו לו ששים בנים וכולם מתו בחייו ואח"כ היה לו בן שיצא ממנו דוד מלך ישראל שהיה טוב מכולן:



וסימן לגירסא טמא טמא. אמתלא שהיתה אמו של המן שהיה טמא היתה בת עורב שהוא טמא:



טהור טהור. בת כרנבו כמו כרים שהן טהור היא היתה אמו של אברהם:



לתשובת המינין. שידעו ויכירו שלא נכחד דבר מתלמידי חכמים:



כותא וקדרו. מקומות הן:



עיברא זעירא. אותו מעבר קטן:





המאירי

אין משתכרין בארץ ישראל בדברים שיש בהם חיי נפש ר"ל שאין עושין בהם סחורה אלא מביאין מגרנן ומוכרים ואם היה שם מהם הרבה יותר מכדי צורך הארץ עושין מהם סחורה ואע"פ שלא הוזכר כן אלא בשמן הוא הדין לכלן ומ"מ בחוצה לארץ מוכר אלא שלא ישתכר באלו אלא בשתות אבל התבלין ישתכר בהם כמה שירצה ולעולם אין משתכרין פעמים בביצים אלא מוכרן לוקח ראשון בשכר ולוקח שני כמוכר כמה שלקח:



פרקמטיא המצויה באותה העיר שנזדלזלה ונמצא ריוח אנשי העיר הולך ומתנונה מתריעין עליה אפילו בשבת ודוקא בסחורה שרוב משא ומתן של אנשי אותה העיר בה כגון כלי פשתן בבבל ויין ושמן בארץ ישראל ודוקא שנזדלזלה כל כך שעמד שוה עשרה בששה:



אין יוצאין מארץ ישראל לחוצה לארץ אלא מצד יוקר גדול והוא שעמדו סאתים בסלע ואף בזו דוקא שאינו מוצא ליקח אבל בזמן שמוצא ליקח אפילו עמד סאה בסלע לא יצא ומ"מ בשיש לו מעות מנויים אבל כל שבחסרון מעות אפילו היה זול גדול עד שעמדו ארבעה סאין בסלע יצא דרך צחות אמרו בשם אחד מחכמיהם שהיה אומר נהירנא כד הוו קיימי ארבעה סאין בסלע והוו נפישי נפיחי כפן בטבריא מדלית איסר הא כל שאין לו חסרון מעות ומוצא ליקח אל יצא בשום פנים דרך הערה אמרו אלימלך ואבי נעמי ושלמון ופלוני אלמוני בני נחשון בן עמינדב היו ללמדך שאפילו מי שיש לו זכות אבות אינה עומדת לו בשעה שיוצא מארץ ישראל לחוצה לארץ ובלשון אחר אמרוה בגמ' חס ושלום שלא נענשו על יציאתם שאפילו מצאו סובין ליקח לא היו יוצאים ולמה נענשו שהיה להם לבקש רחמים על דורם ולא בקשו שנאמר בזעקך יצילוך קבוציך ואת כלם ישא רוח יקח הבל והחוסה בי ינחל ארץ ויירש הר קדשי:



ונשלם הפרק ת"ל:





ר"י מיגאש

למאי נפקא מינה לתשובת המינין שאינן מודין בתורה שבעל פה אלא בתורה שבכתב בלבד. וזו היא תשובתן שאומר להן אילולי הקבלה מנין היו יודעין דבר זה ומאחר שאתם מודים בזה שהוא מקבלה הודו גם בתורה שהוא בעל פה. וכל דבר שבידינו קבלה:





יד רמ"ה

קנג. ת"ר אין מוציאין פירות מארץ ישראל לחוצה לארץ דברים שיש בהם חיי נפש כגון יינות שמנים וסלתות ורבי יאודה בן בתירה מתיר ביין מפני שהממעטו ממעט את התפלה. וקיימא לן כותיה כדאיתברר לקמן. וכשם שאין מוציאין מן הארץ לחוצה לארץ כך אין מוציאין לסוריא ורבי מתיר מהפרכיא להפרכיא. ולית הלכתא כותיה:



קנד. ת"ר אין משתכרין בארץ ישראל בדברים שיש בהן חיי נפש כגון יינות שמנים וסלתות. ודוקא באתרא דלא שכיחי טובא אבל באתרא דשכיחי שפיר דמי. אמרו עליו על רבי אלעזר בן עזריה שהיה משתכר ביין ושמן ביין סבר לה כרבי יהודה בן בתירה ובשמן משום דבאתריה דרבי אלעזר בן עזריא שכיח משחא. וקימא לן כותיה בתרויהו, וכן כל כיוצא באלו:



קנה. ת"ר אין משתכרין פעמים בבצים פליגי בה רב ושמואל חד אמר (זנזא) [זוזא] לחבריה נוסחא אחרינא על חד תרין וחד אמר (טעמא נינהו וחד אמר) מתגר לתגרא אבל (מזנזא) [מזוזא] לחבריה דהיינו חד על תרין שרי. וכיון דלא מסימי עבדינן כדברי המיקל, דקימא לן בשל סופרים הלך אחר המקל:



קנו. ת"ר מתריעין על הפרקמטיא שהוזלה ואפי' בשבת אמר רבי יוחנן כגון כלי פשתן בבבל ויין ושמן בארץ ישראל. וה"ה לשאר פרקמטיאות בזמן שרוב מחיית אנשי המקום ממנה, דומיא דכלי פשתן בבבל ויין ושמן בארץ ישראל אמר רב יוסף והוא דזל וקם שוה עשרים בשיתא. וש"מ דהלכתא כרבי אלעזר בן עזריה דשרי להשתכר ביין ושמן:



קנז. ת"ר אין יוצאין מן הארץ לחוצה לארץ אלא אם כן עמדו סאתים חטים בסלע אמר רבי שמעון במה דברים אמורים בזמן שאינו מוצא ליקח אבל מוצא ליקח אפילו סאה בסלע לא יצא. ולית הלכתא כותיה, אלא לא שנא מוצא ליקח ולא שנא אינו מוצא ליקח אם עמדו סאתים חטים בסלע יוצא כתנא קמא. ומסתבר דהיכא דאינו מוצא ליקח, אפילו עמדו ארבע סאין בסלע יצא, משום דדמי לפירות בזול ומעות ביוקר דקימא לן יצא כדבעינן למימר קמן, ותנא דקתני אין יוצאין אלא א"כ עמדו סאתים בסלע כשמוצא ליקח קאי ודלא כר' שמעון:



קנח. וכן היה רבי שמעון בן יוחאי אומר אלימלך מחלון וכליון גדולי הדור היו ופרנסי הדור היו ומפני מה נענשו מפני שיצאו מן הארץ לחוצה לארץ נאמר ותהום כל העיר עליהם ותאמרנה הזאת נעמי חזיתם נעמי שיצאה מן הארץ לח"ל מה עלתה לה:



קנט. אמר רב חנן בר רבא אלימלך ושלמון ופלוני אלמוני ואבי נעמי כלן בני נחשון בן עמינדב היו מאי קמ"ל שאפילו מי שיש לו זכות אבות אינה עומדת לו בשעה שיוצא מן הארץ לח"ל:





שיטה מקובצת

מהפרכיא להפרכיא. פירוש מן עמאלה קאיד אלי עמאלה קאיד אכר.  


וסימניך הטמא טמא והטהור טהור. פירוש המן שהיה טמא אמיה אמתלאי כו' ואברהם שהיה טהור שם אמו אמתלאי בת קרנבו שהוא עוף טהור. למאי נפקא מינה לתשובות המינים שאינם מודים בתורה שבעל פה אלא בתורה שבכתב בלבד וזו היא תשובתם שאומרים להם אלולי הקבלה מניין היינו יודעים דבר זה ומאחר שאתם מודים בזה שהוא מקבלה הודו גם בתורה שבעל פה וכל דבר שהוא בידינו קבלה. אמר רבי חייא אפילו מצאו אלימלך מחלון וכליון סובין בארץ ישראל לא יצאו לחוץ לארץ אלא מפני מה נענשו לפי שהיה להם לבקש כו'.





מהרש"א - חידושי הלכות

גמרא מארץ ישראל לח"ל כו' ותהום כל העיר כו' הזאת נעמי מאי הזאת נעמי כו' כ"ה בילקוט והוא מלתא באנפי נפשיה וק"ל:


תוס' בד"ה חד אמר כו' וא"ת מאי אריא ביצים אפילו שאר דברים כו' עכ"ל וה"ה דה"מ להקשות מאי איריא על חד תרי אפי' יותר משתות נמי וק"ל:





מהרש"א - חידושי אגדות

שנאמר ותהום כל העיר עליהן וגו'. מלת שנאמר לכאורה הוא טעות דאין זה ראיה אדלעיל אלא ותהום כל וגו' הוא מלתא באפי נפשיה וכן מצאתי בקצת ספרים מחק על מלת שנאמר אבל יש לקיימו כפי מה שפרש"י בספר רות שפרנסי הדור היו ויצאו מא"י לח"ל שהיה עינם צרה בעניים כו' ואמרו במדרש ילקוט ושם אשתו נעמי וגו' מה צריך הכתוב להכריז עליו ועל אשתו ועל בניו לפי שלא היו מעכבין זה את זה מצרות עין שהיה בכולן כו' והשתא מייתי שפיר אדלעיל שנאמר ותהום כל העיר עליהן ותאמרנה הזאת נעמי מאי הזאת נעמי כגרסת הילקוט וכמ"ש מהרש"ל ור"ל ה' הזאת במקום ח' כמו חזאת חזיתם נעמי שע"י שהיתה עינה צרה ולכך יצאה לח"ל חזי מה עלתה לה שמתו אישה ובניה שאילו לא יצאו לא מתו וכדאמרינן פרק בתרא דכתובות בההוא גברא דנפלה ליה יבמה בי חזאה ורצה לילך שם ליבמה וקאמר אחיו נשא כותית ברוך המקום שהרגו והוא מבואר שאמר שנשא כותית כי כל הדר בח"ל כאלו עע"ז כדאיתא התם ודו"ק:


אותו היום שבאת רות כו' מתה אשתו של בועז כו'. וברבתי אמרו קצת בלשון אחר וי"א אשתו של בועז מתה ונתכנסו לג"ח ונכנסו רות עם נעמי והיתה זו יוצאת וזו נכנסת ותהום כל העיר כו' ונ"ל דלמדו לומר כן מהאי קרא ששינה לומר ותהום כל העיר עליהן בלשון רבים וסיים ותאמרנה הזאת נעמי וע"כ דרשו דותהום כל העיר הוא מלתא באנפי נפשיה ולא קאי על נעמי דסיפא דקרא אלא דקאי על אשת בועז שמתה ועל רות שכל העיר כשהיו רואים זו יוצאת וזו נכנסת היו הומים הא דאמרי אינשי כו' וק"ל:


ובכולן לא זימן את מנוח אמר כודניתא כו'. יש מקשים איש חסיד מפורסם כבועז היאך יאמר כן וי"ל דהצדיקים דרכם שלא ליהנות משל חבריהם ובסעודת חתנים היו נהנים בדרך שושבינות כדלקמן בפרק מי שמת דהוה כעין הלואה כדאמרינן שם דשושבינות נגבית בב"ד ומנוח אם היה זימנו בועז ודאי לא היה נהנה אם לא שהיה נותן לו לבועז מתנה כדרך שושבינות ולפי שלא היה לו למנוח זרע ולא היה אפשר לבועז לשלם לו לכך לא רצה בועז לזמנו כדי שלא ליהנות ממנו בחנם וזה שאמר במאי פרע לי כלומר מאי פרע לי עתה כיון שא"א שאתחייב לו ע"י שושבינות שאתן לו כיון שאין לו זרע וק"ל:


והיינו דאמרי אינשי בחייך דילדת שיתין כו'. אכפל ואוליד חד כו' הכא לא קאמר איכפל ואוליד בחייך חד כו' כדאמרינן גבי דילדת כו' ואפשר שכוונו למ"ש במדרש כי מיד שנתעברה רות ממנו מת בועז ולא נולד עובד בחייו וק"ל:


אלימלך ושלמון ופלוני אלמוני ואבי נעמי כולן בני נחשון כו'. מאי קמ"ל שאפילו מי שיש לו זכות אבות כו'. ר"ל אלימלך ואבי נעמי אחים היו ואעפ"כ לא עמדה זכות אבות שהיה בין מצד האב בין מצד האם למחלון וכליון וק"ל:


ואחתיה נשיין כו'. לא הוזכר במקרא שהיה לו לשמשון אחות ואדרבה משמע שלא ילדה אשת מנוח רק זה הבן כמו שאמר להם המלאך והמינין ודאי לא ישאלו על שמה אלא דאגב גררא דאמא נקטה כפרשב"ם:


עשר שנים נחבש אברהם כו'. אפשר שהיה נחבש מספר י' שנים לפי שבן ג' שנים היה אברהם כשהכיר את בוראו שנאמר עקב אשר שמע וגו' כדאמרינן בנדרים וכיון שהיה קטן חבשו אותו ולא דנו אותו למיתה עד אחר י' שנים שהיה נעשה בן י"ג שנים שבא לכלל איש ואז דנו אותו למיתה והפילוהו לכבשן אש והצילו הקב"ה כדאיתא במדרש והפייטן בסילוק של ר"ה של יום ב' יסד ונחבא בארץ שלש עשרה שנה ולאחר י"ג יצא מתוכם כו' אינו ע"פ הלכה דשמעתין דקאמרינן שלא היה חבוש רק עשרה שנים ויש ליישב ע"פ ההלכה דה"ק ונחבא היה בארץ עד שהיו לו י"ג שנים יצא כו' וק"ל:


אותו היום שנפטר א"א כו'. ואמרו אוי לו לעולם שאבד מנהיגו ואוי כו'. כפל הענין ויש לפרש בזה שהיה אברהם שלם במעלות השכליות ומדות והיה מודיע לבריות מציאותו ב"ה גם הורה להם דרך ישרה במדות כמ"ש בפסוק ואת הנפש אשר עשו בחרן והוא אשר ספרו בהספדו מעלתו במעלות השכליות אוי להם לעולם דהיינו הבריות שאבד מהם המורה להם על מנהיגו של עולם שיש לעולם מנהיג ואין עולם נוהג כמנהגו ועוד ספרו במעלות מדותיו אוי לה לספינה כו' שדומה העולם הזה לספינה כמ"ש לעיל בריש הפרק וכמו שאוי לה לספינה שאבד קברניטה המדריכה דרך ישרה שלא תכשל כך אוי להם לבריות שאבד מהם מי שהיה מדריך להם דרך הישר במדות וק"ל:





חכמת שלמה

גמ' צללפונית כו' נ"ב נ"ל הצללפונית היא אמו של שמשון בדברי הימים בסוף יחס יהודה והוא טוב מפני רוח רעה מצאתי:


שם ושבע בקדרו ורב דימי כו' כצ"ל:


ר"ש בד"ה והוא דזיל כל כך הס"ד:


בד"ה עיברא זעירא כך שמו הס"ד:





רש"ש

גמרא אלא א"כ עמדו סאתים בסלע. הוא כפל שער הנהוג כדלעיל (ט') מד' סאין בסלע:



שם ומפני מה נענשו מפני שיצאו מארץ לח"ל שנאמר ותהם כו'. עי' רש"א בח"א. ול"נ ברור שחסר מהגמרא כאן וצ"ל כמו דאיתא בתוספתא פ"ה דמס' ע"ז וז"ל ועל שיצא לח"ל מת הוא ובניו ברעב והיו כל ישראל קיימין על אדמתן שנאמר ותהם כל העיר עליהן מלמד שכל העיר קיימת כו':



שם אימיה דשמשון צללפונית. עי' מ"ר נשא פ"י בדרשת פרשת ויהי איש אחד מצרעה:



ר"ש ד"ה אין יוצאין. שמפקיע כו'. כצ"ל:





הגהות יעב"ץ

צללפונית. נ"ב נ״ל הת״יו ט״ס וצ"ל הצללפוני והיא נזכרת בדברי הימים א' ד' במשפחות הצרעתי שעל שמה נקרא המקום צרעה. מקומו של מנוח:


שם בקרדו. נ"ב היא ארץ אררט דת״א קרדו:


תוס' ד"ה אימתי. תימה כו'. נ"ב נ״ל ר״ש לאו אסאתים קאי אלא ה"ק אימתי מותר לצאת. ול"ש עמדו סאתים או אלף בסלע לא מפליג:





בן יהוידע

חֲזִיתֶם נָעֳמִי שֶׁיָּצְאָה מֵהָאָרֶץ לְחוּץ לָאָרֶץ, מֶה עָלְתָה לָהּ. נראה דדריש תיבת הֲזֹאת (רות א, יט) לתיבת חֲזוֹת דאות ה' תתחלף באלף באחה"ע וּגְדוֹלֵי הַדּוֹר מצד העושר וּפַרְנְסֵי הַדּוֹר מחמת חכמה.
ומה שאמר אוֹתוֹ הַיּוֹם שֶׁבָּאת רוּת מֵתָה אִשְׁתּוֹ שֶׁל בֹּעַז נראה לי בס"ד דיליף לה מדכתיב וַיִּקֶר מִקְרֶהָ חֶלְקַת הַשָּׂדֶה לְבֹעַז (רות ב, ג) והיינו דידוע דהאשה מכונית בשם 'שדה' ולזה אמר וַיִּקֶר מִקְרֶהָ שבאה לכאן הוא חֶלְקַת הַשָּׂדֶה לְבֹעַז רצונו לומר השדה שהיא אשתו של בועז שנחלקה ונפרדה ממנו לבית עולמה.
גם רמז בתיבת וַיִּקֶר מִקְרֶהָ 'וי קר', מִקְרֶהָ רצונו לומר וַי שהיה לבועז במיתת אשתו קר מִקְרֶהָ של רות שבאה לְחֶלְקַת הַשָּׂדֶה אֲשֶׁר לְבֹעַז ונראה דאשתו של בועז נפטרה בערב שבועות ויום טוב של שבועות שהוא יום אחד דוקא בארץ ישראל הוציאו מאבילות שבעה והיא באה לשדה ביום אסרו חג.



כּוּדְנַיָא עַקְרָה, בְּמַאי פָּרַע לִי. אין הכונה שהיה קפיד על דמי אכילה ושתיה אלא חש לביוש שלו שמא יתבייש בקראו לו כי יאמר שהוא 'כּוּדְנַיָא עַקְרָה בְּמָה יִפְרַע לוֹ' ועם כל זה נענש כי מנוח לא ידע כונתו לטובה בעבור זאת אלא חשב בדרך אחרת וחלשה דעתו.
ונראה דהיה לו שלושים בנים ושלושים בנות כולם היו בסוד הגבורות בסוד שִׁשִּׁים גִּבֹּרִים סָבִיב לָהּ (שיר השירים ג, ז) ולכך שלטה בהם שתין פולסין דנורא ומתו כולם ורק עובד בנה של רות בא מצד החסד והאיר בו שם ע"ב שעולה חסד [72] ונכפל לו כפליים מצד זכות אביו ומצד זכות אמו ונתקיים ולכך נקרא 'עובד' אותיות 'דו ע"ב' והיינו רצונו לומר שנים כמו טָב לְמֵיתַב טַן דּוּ (קידושין ז.).



וְסִימָנִיךְ: טָמֵא, טָמֵא, טָהוֹר טָהוֹר. יש להקשות הוה ליה למימר 'טָהוֹר טָהוֹר, טָמֵא טָמֵא' דכן בתחלת המאמר הקדים אימיה דאברהם אבינו ע"ה לאימיה דהמן?
ונראה דתפס כן כדי לסיים בכי טוב. ועוד נראה לי כי הסימן של 'טמא טמא' עדיף טפי כי כתוב כן בתורה פרשת תזריע וְטָמֵא טָמֵא יִקְרָא (ויקרא יג, מה) אך 'טהור טהור' לא נמצא כן במקרא ולא בנביאים וכתובים ורק בעל המאמר סידר אותו כן אחר שמצא סימן במקרא של 'טמא טמא' לכך הקדים סימן זה של טמא כי הוא סימן אמיתי דכן כתיב במקרא. ועוד נראה לי זה עדיף כי סימן הטמא מפורש יותר באמו של המן שנקראת עוֹרְבְתָּא אך סימן של טהור באמו של אברהם אבינו הוא ברמז דק ולכך זכר אותו הסימן קודם.
והנה רשב"ם ז"ל באר את הסימן של כַּרְנְבוּ שהכרים הם מצאן שהם טהורים. ולי אנא עבדא נראה דמספר כר [220] עולה בגימטריא טָהוֹר [220].



עֶשֶׂר שָׁנִין נֶחְבַּשׁ אַבְרָהָם אָבִינוּ וכו'.. נראה לי בס"ד טעם לעשר וגם היותם שבע במקום אחר ושלש במקום אחר כי הקדוש ברוך הוא נתן לאברהם אבינו עשרה עממין שהם שבעה אשר בארץ כנען ועוד קני וקנזי וקדמוני שהם עמון ומואב ואדום, וישראל לא לקחו אלא שבעה עממין ונשארו השלשה עד ימי מלך המשיח דכתיב אֱדוֹם וּמוֹאָב מִשְׁלוֹח יָדָם וּבְנֵי עַמּוֹן מִשְׁמַעְתָּם (ישעיה יא, יד) וכתב הרב ערבי נחל ז"ל בשם רבינו האר"י ז"ל כי השבעה הם כנגד שבעה ספירות תחתונות דטומאה לכך יכלו ליקחם עד לעתיד עיין שם. ובזה מובן בס"ד הטעם שנחבש עשר שנים על קדוש השם כדי שבזה יזכה בעשרה עממין והיו חלוקים שבעה במקום אחר ושלשה במקום אחר כי זכייתו בהם חלוקה בזמן אלו בראשונה ואלו באחרונה.



אִמֵּיהּ דְּשִׁמְשׁוֹן, צְלָלְפוֹנִית. מה שהוצרכו לפרש זאת מפני המינין, עיין רשב"ם ז"ל ופירושו דחוק מאד. ונראה לי בס"ד מפני כי אמו נגלה לה המלאך כל פעם ודבר עמה ונחשבת אצל האפקורסים בכלל נשים נביאות כי חושבין דבור המלאך עמה בכלל נבואה וכיון דחושבין אותה לנביאה הם שואלין על שמה לידע אותו וקשה לומר להם שלא נדע שמה.





גליון הש"ס - רבי עקיבא איגר

גמרא אמר ר"ש. בכ"מ הל' מלכים היה הגירסא אמר רשב"א. וכן משמע לכאורה דהא סתם ר"ש הוא רשב"י ואיך שייך עלה וכן היה רשב"י. אולם מצינו כזה בר"ה דף ד' ע"א נדה דף מז:





פתח עינים

אותו היום שנפטר אברהם אבינו וכו'. פירשו הראשונים דיש הרבה גדולים דאינו ניכר חסרונן רק במשך זמן. אבל אברהם אבינו אותו היום תכף ומיד ניכר שהעולם אבד מנהיגו עכ"ד. ואפשר לפי פשוטו שאמרו אוי לעולם ואוי לספינה לרמוז בשני זמנים דכשהעולם בישוב עכ"פ צריך מנהיג. וכשהעולם בצער כגון ספינה בים צריך קברניט חכם למלט נפשם וכן היה אברהם אבינו ע"ה בכל זמן הוא הדב"ר אחד לדור ובתבונות כפיו ינחם ויושיעם מכל צרה:

